Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 4. számú melléklet a 75/2005. (IX. 29.) GKM–KvVM együttes rendelethez
Paragraph Index: 287

b) A motorfékpad terhelésszabályozással vizsgált motorok vizsgálati elõírása: A vizsgálati ciklus minden üzemmódja alatt a kezdeti átmeneti idõszak után a megadott fordulatszámot a névleges fordulatszám ±2%-án vagy ±3 min–1 értéken belül kell tartani attól függõen, melyik a nagyobb, kivéve az alapjáratot, aminek a gyártó által meghatározott tûréseken kell belül maradnia. Amikor a vizsgálati ciklus üzemmódjában a maximális nyomaték 50%-a, vagy több az elõirt nyomaték a vizsgált fordulatszámnál, az adott átlagnyomatékot az adatrögzítés ideje alatt az elõirt nyomaték ±5%-án belül kell tartani. Amikor a vizsgálati ciklus üzemmódjában elõírt nyomaték kevesebb mint a maximális nyomaték 50%-a, az adatrögzítés ideje alatti átlagos nyomaték eltérését az elõírt nyomaték értéktõl az elõírt nyomaték ±10%-án vagy ±0,5 Nm belül kell tartani, attól függõen melyik a nagyobb. 3.5.4. A gázelemzõ készülék mûködése A gázelemzõ készülékek által szolgáltatott adatokat egy szalagos regisztráló készülékkel kell feljegyezni, vagy ezzel egyenértékû adatgyûjtõ rendszerrel kell mérni, miközben a kipufogógáz minden üzemmódban legalább az utolsó három percen keresztül áramlik át az elemzõ készülékeken. Ha a hígított CO és CO2 méréséhez zsákos mintavételt alkalmaznak, (lásd az 1. függelék 1.4.4. pontját), a mintát minden üzemmód utolsó három perce alatt kell a zsákba gyûjteni és a zsákban lévõ mintát kell analizálni és feljegyezni. 3.5.5. A motor üzemállapota A motor fordulatszámát és terhelését, a beszívott levegõ hõmérsékletét, a tüzelõanyag-fogyasztást és a levegõ- vagy kipufogógáz-áramot minden üzemmódban meg kell mérni, a motor üzemének stabilizálódása után. Bármilyen más, a számításhoz szükséges kiegészítõ adatot fel kell jegyezni (lásd 3. függelék, 1.1. pont és 1.2. pont). 3.6. A gázelemzõ készülék ismételt ellenõrzése A szennyezõanyag-kibocsátási vizsgálat után nulla gázt és a vizsgálat megkezdése elõtt használttal azonos a kalibráló gázt kell alkalmazni az ismételt ellenõrzéshez. A vizsgálat akkor tekinthetõ elfogadhatónak, ha a két mérési eredmény (elõtte/utána) közötti különbség 2%-nál kisebb.

Source: https://magyarkozlony.hu/hivatalos-lapok/81c42f0ed31c4c34a21f7ef76b80f1d146c9c4c0/dokumentumok/f1cd64723376c7029127ca417f31355881b45a85/letoltes